**mr. sc. Sanja Prelogović, ravanteljica OŠ „Đuro Ester“, Koprivnica**

**Izvedbeni Školski program međupredmetnih i interdisciplinarnih sadržaja Građanskog odgoja i obrazovanja za godišnji plan i program rada školske ustanove, OŠ “Đuro Ester” Koprivnica**

**Koraci u izradi Izvedbenog školskog programa međupredmetnih i interdisciplinarnih sadržaja Građanskog odgoja i obrazovanja**

1. Upoznati se s Programom međupredmetnih i interdisciplinarnih sadržaja Građanskog odgoja i obrazovanja za osnovne i srednje škole (Narodne novine br. 104/14 od 28. kolovoza 2014.) Program je dostupan na mrežnim stranicama: [www.mzos.hr](http://www.mzos.hr/) , [www.azoo.hr](http://www.azoo.hr/)

2. Podijeliti se u stručna vijeća s ciljem izrade *Izvedbenog školskog programa međupredmetnih i interdisciplinarnih sadržaja GOO-a za* godišnji plan i program rada školske ustanove.

*Izvedbeni školski program međupredmetnih i interdisciplinarnih sadržaja GOO-a integrira se:*

*-* u nastavni plan i program,

- u školski kurikulum na načelu racionalizacije, integracije i korelacije

3. Zajednički planirati i programirati ishode i teme građanskog odgoja i obrazovanja pronalaženjem i usklađivanjem međupredmetnih poveznica u pojedinim predmetima (nastavnim jedinicama) te izvanučioničkim aktivnostima

4. Tijekom godine provoditi kratkoročno (mjesečno) međupredmetno planiranje i programiranje ishoda Građanskog odgoja i obrazovanja

5. Jednom mjesečno na satu razrednika razgovarati s učenicima o njihovim postignućima iz Građanskog odgoja i obrazovanja kroz razne predmete

**Plan integriranja Programa međupredmetnih i interdisciplinarnih sadržaja (ishoda) GOO-a u postojeće predmete i izvanučioničke aktivnosti**

**Međupredmetno RN (15 sati)** - u sklopu svih predmeta: Hrvatski jezik, Likovna kultura, Glazbena kultura, strani jezici, Matematika, Priroda i društvo, Tjelesna i zdravstvena kultura, Vjeronauk, programi stručnih suradnika

**Međupredmetno PN (20 sati)** – u sklopu svih predmeta: Hrvatski jezik, strani jezik, Matematika, Informatika, Tehnička kultura, Priroda, Biologija, Kemija, Fizika, Povijest, Geografija, Vjeronauk, Likovna kultura, Glazbena kultura, Tjelesna i zdravstvena kultura, programi stručnih suradnika.

|  |
| --- |
| **Navedeni broj sati ne znači povećanje broja sati, nego integriranje i koreliranje sadržaja s ciljem istodobnog razvijanja i predmetne i građanske kompetencije.** |

**Sat razrednika –** navedeni broj sati uključuje teme predviđene planom sata razrednika i Zakonom o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480)) - izbori za predsjednika razreda i vijeće učenika, donošenje razrednih pravila, komunikacijske vještine i razumijevanje razreda i škole kao zajednice učenika i nastavnika i uređene na načelima poštovanja dostojanstva svake osobe i zajedničkog rada na dobrobit svih (10/5 sati)

**Izvanučioničke aktivnosti** - ostvaruju se suradnjom škole i lokalne zajednice. U njih trebaju biti uključeni svi učenici prema njihovim interesima i mogućnostima škole. Oblici uključivanja mogu biti različiti: na razini cijele škole, pojedinog razreda ili skupine učenika. Obuhvaćaju *istraživačke aktivnosti* (npr. projekt građanin, zaštita potrošača), *volonterske aktivnosti* (npr. pomoć starijim mještanima, osobama s posebnim potrebama, djeci koja žive u siromaštvu), *organizacijske aktivnosti* (npr. obilježavanje posebnih tematskih dana), *proizvodno-inovativne aktivnosti* (npr. zaštita okoliša, rad u školskoj zadruzi i/ili zajednici tehničke kulture) i druge srodne projekte i aktivnosti (10 sati)

Obrazac za međupredmetno izvedbeno planiranje

**KAKO POSTIĆI ŽELJENI ISHOD UČENJA?**

**Škola, razred, vrijeme:**

**Učitelj/nastavnik:**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | |  |
| **Svrha** | |  |
| **Ishodi**  **Strukturne dimenzije građanske kompetencije:** | |  |
| **Kratki opis aktivnosti** | |  |
| **Ciljna grupa** | |  |
| **Način provedbe** | **Model** | **Međupredmetni / Izvanučionički** |
| **Metode i**  **oblici rada** |  |
| **Resursi** | |  |
| **Vremenik** | |  |
| **Način vrednovanja i korištenje rezultata vrednovanja** | |  |
| **Troškovnik (npr. za projekt)** | |  |
| **Nositelj odgovornosti** | |  |

**KAKO POSTIĆI ŽELJENI ISHOD UČENJA?**

**III. OŠ Čakovec, drugi razred (2. A) – svibanj/ lipanj**

Učiteljica Štefanija Mustač, vjeroučitelj Nikola Bistrović

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnost, projektI i dr.)

|  |  |  |
| --- | --- | --- |
| **Naziv** | | **Osobni i zavičajni identitet i međukulturni dijalog** |
| **Svrha** | | **Aktivan i odgovoran član razreda, škole i lokalne zajednice koji poznaje i poštuje vrijednosti osobnog i zavičajnog identiteta te prihvaća različitosti.** |
| **Ishodi**  **Dimenzije GOO**  Ljudsko-pravna dimenzija  Politička dimenzija  Društvena dimenzija  Kulturološka dimenzija | | 1. opisuje značajke svog i zavičajnog identiteta; navodi koja je uloga gradonačelnika kao čelnika lokalne zajednice; prepoznaje i opisuje dobrobiti lokalne zajednice; opisuje svojim riječima kako o odgovornom ponašanju građana i gradonačelnika ovisi dobrobit lokalne zajednice.   (znanje i razumijevanje)   1. uočava, pokreće i sudjeluje u raspravama o pitanjima koja su važna za život i rad u obitelji, razredu, školi i gradu u kojem živi; koristi osnovne vještine komuniciranja; predlaže i sudjeluje u aktivnostima vezanima uz obilježavanje važnih datuma u gradu Čakovcu.   (vještine i sposobnosti)   1. sudjeluje u donošenju i prihvaća zajednička pravila, dogovore i rješenja; pokazuje interes i odgovornost za ishod zajednički planiranih aktivnosti; pokazuje privrženost očuvanju zavičajne kulturne, znamenitosti te poštuje različitosti   (vrijednosti i stavovi) |
| **Kratki opis aktivnosti** | | **Učenje će se realizirati sljedećim koracima:**  **PRIRODA I DRUŠTVO: Upoznajmo svoje mjesto (izvanučionička nastava)**  **=** učenik upoznaje središte grada (gradski trg), značajne građevine te uči o njihovom značaju za grad i zavičaj , razvija sposobnost pronalaženja važnih ulica i prati smjer kućnih brojeva u ulici i trgu; razvija pravilan stav prema okolini;pomaže onima kojima je pomoć potrebna pri snalaženju u gradu; izgrađuje kulturu ponašanja i komunikacije  **PRIRODA I DRUŠTVO: Turistička zajednica grada Čakovca (izvanučionička nastava)**  = učenik pokazuje interes za upoznavanje grada Čakovca, saznaje o turističkoj ponudi, smještaju, događanjima i manifestacijama koje organizira Turistička zajednica grada Čakovca; učenik uočava, istražuje, pokreće i sudjeluje u raspravama o pitanjima koja su važna za život i rad u gradu (Turistička karta grada Čakovca)  **PRIRODA I DRUŠTVO: Kulturne ustanove** (izvanučionička nastava)  = učenik upoznaje i razlikuje kulturne ustanove, uči njihovu osnovnu namjenu, navikava se na potrebu za kulturnim sadržajima i posjećivanju kulturnih ustanova radi širenja vlastitih životnih obzora, prihvaćanja različitosti, kritičkog mišljenja i spoznavanja prošlosti te bolje razumijevanje sadašnjosti i budućnosti; izgrađuje kulturu pravilnog ponašanja i komunikacije na javnim mjestima  **VJERONAUK/SAT RAZREDNIKA: Franjevački samostan i Crkva svetog Nikole (izvanučionička nastava)**  = učenik upoznaje i zna osnovnu namjenu kulturne ustanove; pokazuje interes, otvorenost i poštovanje prema kulturno drugačijima u razredu, školi i lokalnoj zajednici  **HRVATSKI JEZIK : MOJ GRAD - IZVJEŠTAVANJE O OBAVLJENOME ZADATKU**  **(nakon obilaska grada)**  =učenik usmeno i pismeno izvješćuje o obavljenome zadatku, držeći se kronološkog slijeda događaja upoznavanja grada; uči slušati i poštovati sugovornika, jačati samopouzdanje za nastup pred skupinom  **LIKOVNA KULTURA: Razglednica moga grada**  BOJA, PLOHA  Ritam boja i oblika na plohi  Likovni problem: ritam geometrijskih i slobodnih oblika i boja  Tehnika: slikanje  Likovno-tehnička sredstva: kolaž  = učenici uočavaju i izražavaju ritam boja i oblika na plohi u izradi razglednice grada Čakovca  **SAT RAZREDNIKA**  **Obilježavanje važnih datuma u gradu:**  **Dan grada ( 29. 5. 2013.) -** Knjižnica „Nikola Zrinski“ Čakovec;  **1. HRVATSKI JEZIK:** **Legenda o gradu Čakovcu**  = učenici upoznaju legendu grada Čakovca koja govori o dalekoj prošlosti    **2. LIKOVNA KULTURA:** CJELINA: BOJA  NASTAVNA TEMA: Modelacija i modulacija  Likovno područje: slikanje  Likovni problem: modulacija, kolorističko slikanje  Motiv: na temelju pročitane legende o gradu Čakovcu – slikanje zmaja  Likovno-tehnička sredstva: pastele  Koji datum bi ti obilježio u gradu?    **SAT RAZREDNIKA: Posjet gradonačelniku – izvanučionička nastava (Grad Čakovec)**  **=** učenik navodi najvažniju instituciju lokalne vlasti (gradsko vijeće, gradonačelnik) kroz razgovor s gradonačelnikom, saznaje o njegovim pravima i odgovornostima a isto tako i o pravima i potrebi odgovornog ponašanja građana i sudjelovanju u donošenju odluka  **SAT RAZREDNIKA: Gost u razredu – RAVNATELJICA ŠKOLE**  **=**učenikrazumije koja prava i odgovornosti ostvaruju u školi i kako se osigurava njihova zaštita; zna da su najvažnija pravila kojima se uređuju cjelokupni odnosi u školi sadržani u statutu škole; razumije da se razred i škola razvijaju kao demokratske zajednice ukoliko svi djeluju prema zajedničkim pravilima  **SAT RAZREDNIKA: Moja prava i odgovornosti (nakon prikupljenih podataka)**  Prava i odgovornosti koja ostvarujem u svojoj obitelji, školi i gradu  =učenici raspravljaju o pravima i odgovornostima koja se ostvaruju u različitim okruženjima - u suradnji s roditeljima, upravom škole te u svom gradu; uče kako prepoznati situacije u kojima su njihova prava i prava drugih ugrožena; upoznaju ulogu obitelji, škole, grada u zaštiti ljudskih prava, uočavaju razlike između odgovornosti prema sebi i prema drugima (Konvencija o pravima djeteta i Opća deklaracija o ljudskim pravima čl. 28.)  **SAT RAZREDNIKA: Tko brine o našoj sigurnosti**  =učenik uči o čemu ili kome ovisi sigurnost u obitelji, školi i zajednici; imenuje zanimanja ljudi koji brinu o njegovoj sigurnosti (policija, vatrogasna služba, hitna pomoć) učenici jačaju osjećaj osobne sigurnosti, uočavaju razlike osjećaja osobne sigurnosti te sigurnost društva (zajednice) |
| **Ciljna grupa** | | Drugi razred OŠ |
| **Način provedbe** | **Model** | Međupredmetno i izvanučionički |
| **Metode i**  **oblici rada** | Oblici : individualni, čelni, rad u paru, rad u skupinama  Metode : razgovora, izlaganja, rada na tekstu , kritičkog mišljenja, suradničko učenje demonstracije, izvještavanje |
| **Resursi** | | 1. ZA UČENIKE : prezentacije o gradu Čakovcu , listići, bilježnice, fotografije, udžbenici, plakati, knjige o gradu Čakovcu , razgovor s gradonačelnikom, razgovor s ravnateljicom, razgovor s roditeljima, pribor za likovni      1. ZA UČITELJE : Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), udžbenici, internet, enciklopedije |
| **Vremenik** | | PRIRODA I DRUŠTVO – 4 SATA  SAT RAZREDNIKA – 5 SATA  HRVATSKI JEZIK – 3 SATA  LIKOVNA KULTURA – 2 SATA  VJERONAUK – 2 SATA |
| **Način vrednovanja i korištenje rezultata vrednovanja** | | Opisno praćenje |
| **Troškovnik (npr. za projekt)** | | ----- |
| **Nositelj odgovornosti** | | učiteljica, vjeroučitelj, učenici 2. razreda |

**KAKO POSTIĆI ŽELJENI ISHOD UČENJA?**

**III. OŠ Čakovec, 3. a razred; svibanj / lipanj**

Učiteljica: Ana Jeđud

Izvedbeni plan i program međupredmetnih i interdisciplinarnih sadržaja/ishoda GOO-a (nastavne jedinice, izvanučioničke aktivnost, projekta i dr.)

|  |  |  |
| --- | --- | --- |
| **Naziv** | | **Sloboda izražavanja** |
| **Svrha** | | **Učenik koji primjenjuje pravo izražavanja na različite načine i štiti prava drugih** |
| **Ishodi** | | * navodi što je sloboda izražavanja (znanje i razumijevanje) * opisuje primjere zlouporabe slobode govora u svojoj neposrednoj okolini (znanje i razumijevanje) * objašnjava posljedice koje zlouporaba slobode govora ima po pojedinca i zajednicu, uključujući povredu dostojanstva osobe (znanje i razumijevanje) * analizira činjenice i izvodi zaključke na temelju činjenica poštujući mišljenja drugih (vještine i sposobnosti) * zastupa svoje mišljenje, objašnjava i navodi argumente za svoje mišljenje (vještine i sposobnosti) * pokazuje privrženost načelima dostojanstva svake osobe, jednakosti, pravde i uključenosti svih (vrijednosti i stavovi) * pokazuje samostalnost i samopouzdanje u iznošenju svojih stavova (vrijednosti i stavovi) |
| **Kratki opis aktivnosti** | | **HRVATSKI JEZIK**  JI – Rasprava– obrada  Raspravljanjem o zadanoj temi učenik usvaja uljudbena pravila raspravljanja i iznosi vlastito mišljenje poštujući tuđe.  **SAT RAZREDNIKA**  Dječja prava  Upoznavanjem dječjih prava (čl. 12. i čl. 13.) iz Konvencije UN-a o pravima djeteta učenik osvještava da ima pravo izražavati se govorom, pismom, crtežom, kretnjama itd. Odrasli ga trebaju poslušati i ozbiljno razmotriti njegovo mišljenje. U svom načinu izražavanja nitko ne smije vrijeđati drugu osobu.  **Aktivnosti:**   1. Upoznavanje dječjih prava (čl. 12. i čl. 13.) 2. Predstavljanje:   a) **Aktivnost „Halo, ja sam“-** simulacijom tri različita telefonska razgovora učenik uočava razliku  između prihvatljivog i neprihvatljivog predstavljanja i usvaja pravila poželjnog i nepoželjnog komuniciranja  b) **Aktivnost „ Ma, da on/ona“** – prepoznavanjem rečenica poželjnog komuniciranja u govoru o trećoj osobi, kod učenika se osvještava da sebe predstavlja i načinom na koji govori o drugome  **HRVATSKI JEZIK**  JI – Govorna vježba-Raspravljanje o zadanoj temi  Putem raspravljanja učenik uvježbava kontrolirati svoje emocije da ne bi kršio prava drugih učenika  **SAT RAZREDNIKA**  Aktivnost **„ Ime koje boli“**  Razgovorom o nadimcima učimo da uvredljivi nadimci krše pravo nekog djeteta. Potpisivanjem ”ugovora o ponašanju“ da neće koristiti uvredljive nadimke učenik preuzima odgovornost za čuvanje prava svakog djeteta da ga nitko ne zlostavlja verbalno.  Ovo postaje još jedno razredno pravilo kojim se uređuju demokratski odnosi među učenicima.  **HRVATSKI JEZIK**  JI – Stvaranje zajedničke priče prema poticaju - *Jedan dan na obali rijeke*  Stvaranjem zajedničke priče prema poticaju učenik razvija vještinu rada u timu i razvija samopouzdanje prilikom javnog nastupa pred drugima, uvažava pravo svakog djeteta na slobodu izražavanja.  **LIKOVNA KULTURA**  Oblikovanje na plohi-slikanje  Nastavna tema: PLOHA - Modelacija i modulacija  Likovni problem: Tonovi boje  Motiv: *Jedan dan na obali rijeke*  Izradom stripa razvija se sposobnost dogovaranja o načinima ostvarivanja konkretnog zadatka.  **HRVATSKI JEZIK**  JI – Sastavak „To nisam ja“  Pisanjem sastavka učenik otkriva situacije u kojima je bio povrijeđen nečijim riječima ili postupcima i pronalazi rješenja kako se oduprijeti nepravednim postupcima.  **TJELESNA I ZDRAVSTVENA KULTURA**  Igre  Igrama „Kućice i stanari“ i „Prevedi par na svoju stranu“ uvježbavaju se neverbalne komunikacijske vještine. |
| **Ciljna grupa** | | 3. a razred |
| **Način provedbe** | **Model** | Međupredmetno |
| **Metode i**  **oblici rada** | **Metode:** razgovor, djelatnosti na tekstu, usmenog i pisanog izlaganja, praktični radovi …  **Oblici rada**: skupni, individualni, frontalni, rad u parovima |
| **Resursi** | | **Nastavna sredstva za učenike**: čitanka i jezični udžbenik „ Carstvo riječi“ za 3. razred, listići s napisanim ulogama, listići s rečenicama ( govornik, sugovornik), papir iz mape i vodene boje  **Nastavna sredstva za učiteljicu**:   * Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14) * Konvencija UN-a o pravima djeteta * V. Spajić-Vrkaš: “Poučavati prava i slobode“ * D. Maleš, I. Stričević: “Mi poznajemo i živimo svoja prava”- priručnik za odgoj i obrazovanje o pravima djeteta u osnovnoj školi * Plakat s ispisanim dječjim pravima (12. i 13.) * Plakat s tekstom: *Obvezujemo se da nećemo koristiti uvredljive nadimke*   **Nastavna pomagala**: igračka mikrofon, mobitel, papir velikih dimenzija, flomasteri, kreda, ploča, fotoaparat |
| **Vremenik** | | **Svibanj / lipanj 2013.**  SAT RAZREDNIKA – 2 sata  HRVATSKI JEZIK – 5 sati  LIKOVNA KULTURA – 2 sata  TJELESNA I ZDRAVSTVENA KULTURA - 1 sat |
| **Način vrednovanja i korištenje rezultata vrednovanja** | | Opisno praćenje |
| **Troškovnik (npr. za projekt)** | | --------------------- |
| **Nositelj odgovornosti** | | Učiteljica Ana Jeđud, učenici 3. a razreda |

**KAKO POSTIĆI ŽELJENI ISHOD UČENJA?**

**III. OŠ Čakovec , četvrti razred ( 4. c) – ožujak / travanj**

Učiteljica : Zdenka Novak, vjeroučitelj Nikola Bistrović

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **Pravo na zdrav okoliš i njegovo očuvanje** |
| **Svrha** | | **Učenik koji određuje što je zdrav okoliš, zašto je važan za očuvanje života i sudjeluje u njegovoj zaštiti** |
| **Ishodi**  **Strukturne dimenzije građanske kompetencije:**   * ljudsko – pravna dimenzija * ekološka dimenzija * politička dimenzija * društvena dimenzija | | 1. objašnjava značenje i važnost prava na zdrav okoliš (građansko znanje i razumijevanje) 2. aktivno sudjeluje u uočavanju i istraživanju stanja okoliša, koristi odgovarajuće postupke zaštite okoliša   (građanske vještine i sposobnosti)   1. pokazuje privrženost očuvanju prirodnog bogatstva u svom zavičaju i domovini (građanske vrijednosti i stavovi) |
| **Kratki opis aktivnosti** | | **Učenje će se realizirati sljedećim koracima :**  **PRIRODA I DRUŠTVO :**  **Sunce – uvjet života**  **Voda – uvjet života**  **Tlo – uvjet života**  **Zrak – uvjet života**  **Istražujemo naš okoliš – terenska nastava**  **Izvanučionička nastava u ČAKOM-u (poduzeće koje zbrinjava otpad)**  **Zaštita vode, zraka i tla**   * Učenik će moći objasniti važnost sunca, vode, zraka i tla za život. * Objasnit će potrebu za njihovim očuvanjem od onečišćenja (voda, zrak i tlo) odnosno zaštitom od štetnog djelovanja (sunce) . * Istraživanjem okoliša otkriva primjerena/neprimjerena mjesta gdje je smeće odloženo i spoznati način pravilnog zbrinjavanja. * Prati i predlaže aktivnosti za obilježavanje međunarodnih dana u zaštiti okoliša; Dan šuma(21.03. ), Dan voda ( 22. 03.), Dan planeta Zemlje (22. 04.), Svjetski dan očuvanja okoliša(5.06.) e i na taj način primjerom pokazuje zašto je važno odgovorno ponašanje prema zajedničkoj imovini, tj. okolišu.   **SAT RAZREDNIKA : Okoliš i mi – radionica**  U radionici učenici čitaju, razgovaraju i zaključuju o čl. 24 Konvencije UN-a o temeljnom ljudskom pravu na zdravu i pitku vodu, na zdrav okoliš, ali i o odgovornosti svakog pojedinca u čuvanju okoliša i racionalnom trošenju pitke vode  **SAT RAZREDNIKA: Zagađenje pitkih voda - radionica**  Kroz *Priču o otrovanoj rijeci* stječe sliku posljedica koje može uzrokovati neodgovorno ponašanje čovjeka prema okolišu. Putem rasprave s određenim ulogama (tvorničari, roditelji, zakonodavci), u kojoj se pridržava pravila uljudbenog razgovora, iznosi svoje stavove o očuvanju okoliša.  **HRVATSKI JEZIK – Dokumentarni film; *Ekologija kopnenih voda* – interpretacija filma**  Učenik će naučiti da postoje ljudi određenih zanimanja koji kontroliraju kvalitetu okoliša.  **LIKOVNA KULTURA – Zdrav i nezdrav okoliš**  **Boja,** Kompozicija i nijanse boja  **Likovni problem**: Kontrast kromatskih i akromatskih tonova boja  **Motiv**: Zdrav i nezdrav okoliš  Učenici će bojom izraziti doživljaj zdravog i nezdravog okoliša.  **VJERONAUK – Zdrav okoliš - izvor života; radionica**  Učenik će čitati, razgovarati i zaključivati o životu svetog Franje (zaštitnika prirode i životinja). Uspoređivanjem svojeg života sa životom svetog Franje razvijat će ljubav prema prirodi.  **SAT RAZREDNIKA** – **Čuvamo okoliš – skupljamo stari papir**  Uključivanjem u školsku proljetnu Akciju skupljanja starog papira učenici će odgovornim djelovanjem i iskustvenim učenjem doprinijeti očuvanju okoliša.  **IZVANŠKOLSKA VOLONTERSKA AKTIVNOST (SUBOTA) :**  **Volonterska akcija *Zelena čistka* – *Jedan dan za čisti okoliš***, koja je diljem Hrvatske održana u travnju  Učenik se osobno angažira u čišćenju okoliša grada u okviru akcije *Zelena čistka*. |
| **Ciljna grupa** | | Četvrti razred OŠ |
| **Način provedbe** | **Model** | Međupredmetno |
| **Metode i**  **oblici rada** | Oblici : individualni, frontalni, rad u paru, rad u skupinama  Metode : razgovora, izlaganja, rada na tekstu, rasprave, prezentacije, kritičkog mišljenja,  diskusije, demonstracije |
| **Resursi** | | 1. ZA UČENIKE : slikovnica o dječjim pravima, listići, udžbenik, plakati 2. ZA UČITELJE: Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), Konvencija UN–a o pravima djeteta, D. Maleš, I.Stričević, Mi poznajemo i živimo ljudska prava, udžbenik prirode i društva, projektor, prijenosno računalo, dokumentarni film *Ekologija kopnenih voda* |
| **Vremenik** | | ***Ožujak / travanj 2013.***  **HRVATSKI JEZIK** – 3 sata  **PRIRODA I DRUŠTVO** – 7 sati  **SAT RAZREDNIKA** – 2 sata  **LIKOVNA KULTURA** - 1 sat  **VJERONAUK**  – 1 sat |
| **Način vrednovanja i korištenje rezultata vrednovanja** | | Opisno praćenje |
| **Troškovnik (npr. za projekt)** | | ----- |
| **Nositelj odgovornosti** | | Učiteljica Zdenka Novak, učenici 4. r., vjeroučitelj Nikola Bistrović |

**KAKO POSTIĆI ŽELJENI ISHOD UČENJA?**

**III. OŠ Čakovec , četvrti razred ( 4. c) – rujan / listopad**

Učiteljica : Zdenka Novak

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnost, projekta i dr.)

|  |  |  |
| --- | --- | --- |
| **Naziv** | | **Demokratski izbori u razredu i školi** |
| **Svrha** | | **Učenik koji aktivno i odgovorno sudjeluje u razvijanju demokratskih odnosa u razredu i školi donošenjem i provođenjem pravila te sudjelovanjem u izborima** |
| **Ishodi**  **Strukturne dimenzije građanske kompetencije :**   * ljudsko – pravna dimenzija * politička dimenzija * društvena dimenzija | | 1. opisuje i navodi primjere informiranog, slobodnog i aktivnog sudjelovanja u odlučivanju   objašnjava hrvatski domovinski identitet (građansko znanje i razumijevanje)   1. aktivno i konstruktivno sudjeluje u utvrđivanju kriterija za izbor predstavnika;   koristi vještine sudjelovanja u izbornim procesima u razredu i školi kao glasač i kandidat  (građanske vještine i sposobnost)   1. zalaže se za izgradnju razreda i škole kao demokratske zajednice   (građanske vrijednosti i stavovi ) |
| **Kratki opis aktivnosti** | | **Učenje će se realizirati sljedećim koracima:**  **SAT RAZREDNIKA:**  **Razredna pravila**  Učenik objašnjava zašto se razred i škola razvijaju kao demokratska zajednica ukoliko svi djeluju prema dogovorenim zajedničkim pravilima.  **SAT RAZREDNIKA:**  **Izbori za predsjednika i zamjenika razrednog odjela (kandidatura, kampanja, izbori)**  **Izbori za predstavnika u Vijeću učenika škole; (kandidatura, kampanja, izbori)**  Učenik aktivno sudjeluje u odlučivanju u razredu i školi, uče o važnosti određivanja pravila izbora, o sposobnostima kandidata za izbore te o načinu provođenja izbora, razvija vještinesudjelovanja u izbornim procesima u razredu i školi kao glasač i kandidat.  Učenik opisuje načine na koje se škola razvija kao demokratska zajednica.  Obrazlaže važnost određivanja pravila izbora i potrebnih obilježja kandidata za uspješno obavljanje određenih dužnosti.  Navodi najvažnija načela demokratskog izbora i objašnjava svojim riječima zašto je sudjelovanje u odlučivanju u školi (Vijeću učenika) važan dio učenja za aktivno i odgovorno demokratsko građanstvo.  **HRVATSKI JEZIK :**  **Obavijest i izvješće o izborima - pisana vježba**  **MATEMATIKA Brojenje glasova i prikaz rezultata izbora, zadaci zadani riječima**  Učenik pisanjem obavijesti, izvješća i prikazom rezultata izbora uči da svaki član zajednice ima pravo biti informiran o određenoj aktivnosti.  **PRIRODA I DRUŠTVO:**  **Naša domovina RH ; Zagreb – glavni grad kao političko središte (Markov trg, Vlada, Sabor)**  **Iz prošlosti domovine Hrvatske; Samostalna Republika Hrvatska**  Učenik proširuje znanje stečeno u 3. razredu o institucijama lokalne vlasti na institucije na nivou države = Sabor, Vlada, predsjednik RH, Sabora i Vlade .  Učenik će znati da je RH 1991. proglašena samostalnom državom i imenovati prvog i sadašnjeg predsjednika RH. Razvijat će domovinski identitet, navesti najvažnije državne institucije i njihove ovlasti.  **HRVATSKI JEZIK:**  **Da sam predsjednik/ predsjednica … - pisana vježba**  Učenici iznošenjem primjera mogućeg vlastitog djelovanja pokazuju razumijevanje da o odgovornom ponašanju vlasti ovisi dobrobit zajednice.  **LIKOVNA KULTURA:**  Crtanje  Točka i crta, Crte prema značenju  Likovni problem: Kompozicija točaka i crta, omjer  Vrsta poticaja : vizualni - Portret predsjednice razreda/predstavnika u Vijeću učenika  *Likovno- tehnička sredstva*: olovka |
| **Ciljna grupa** | | Četvrti razred OŠ |
| **Način provedbe** | **Model** | Međupredmetno |
| **Metode i**  **oblici rada** | Oblici : individualni, frontalni, rad u paru, rad u skupinama  Metode : razgovora, izlaganja, rada na tekstu, kritičkog mišljenja, suradničko učenje, demonstracije |
| **Resursi** | | 1. ZA UČENIKE : udžbenik prirode i društva, bilježnica, Intelektualni alat za procjenu položaja vlasti, novinski članci, listići sa zadacima , glasački listići, glasačke kutije, plakati kandidature i kampanje, pribor za pisanje, pribor za likovnu kulturu 2. ZA UČITELJE : *Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole* (Narodne novine 104/14); Zakon o provođenju izbora u RH, papiri, flomasteri, prijenosno računalo, projektor, informativni zaslon u holu škole – objava rezultata izbora |
| **Vremenik** | | **Rujan / listopad**  SAT RAZREDNIKA – 6 sati  HRVATSKI JEZIK – 3 sata  LIKOVNA KULTURA – 1 sat  PRIRODA I DRUŠTVO – 2 sata  MATEMATIKA – 1 sat |
| **Način vrednovanja i korištenje rezultata vrednovanja** | | Opisno praćenje |
| **Troškovnik (npr. za projekt)** | | ----- |
| **Nositelj odgovornosti** | | Učiteljica Zdenka Novak, učenici 4. razreda, gradonačelnik, ravnateljica |

**KAKO POSTIĆI ŽELJENI ISHOD UČENJA?**

**III. osnovna škola Čakovec, 5. razred**

Učiteljica: Martina Horvat, vjeroučiteljica, Tihana Preksavec, učiteljica hrvatskog jezika

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr.)

|  |  |  |
| --- | --- | --- |
| **Naziv** | | **Vjerske i druge različitosti u društvu** |
| **Svrha** | | Aktivan i odgovoran građanin koji razumije i poštuje vjersku, ali i druge različitosti u društvu te koristi postupke za suzbijanje društvene isključenosti i diskriminacije. |
| **Ishodi**  **Strukturne dimenzije građanske kompetencije:**   * ljudsko pravna * kulturološka | | Učenik:   * opisuje i uspoređuje osnovna obilježja većinske religije i religijskih manjina u Hrvatskoj. * navodi različite identitete koji postoje u školi i lokalnoj zajednici prema religijskoj pripadnosti. * objašnjava da prava koja uživa u školi jednako pripadaju svakom drugom učeniku bez obzira na vjersku pripadnost   (znanje i razumijevanje)   * koristi postupke za zaštitu vjerskih sloboda i drugih različitosti u društvu te za suzbijanje društvene isključenosti i diskriminacije po vjerskoj osnovi   (vještine i sposobnosti)   * pokazuje privrženost načelima dostojanstva svake osobe * (vrijednosti i stavovi) |
| **Kratki opis aktivnosti** | | Učenje će se realizirati slijedećim koracima:  KATOLIČKI VJERONAUK: **Velike monoteističke religije: islam**  **Vjerski život muslimana (izborna tema)**  **(glavni događaji u vjerskom životu muslimana, džamija)**  Učenici će opisati najvažnije o velikoj monoteističkoj religiji - islamu (ime, simbol, osnivač, sveta knjiga, Bog, rasprostranjenost).  Usvojit će stav poštovanja osim prema svojoj katoličkoj i prema svim drugim religijama.  Izgrađivat će stav poštovanja duhovnih vrijednosti različitih kultura i civilizacija.  Razgovarat će o pojavama vjerske diskriminacije u Hrvatskoj i svijetu; razgovarat će u skupinama i donositi zaključke o tome kakvi su plodovi vjerske isključivost i mržnje a kakvi poštovanja i uvažavanja.  Razvijat će sposobnosti iznošenja vlastitih mišljenja i stavova te uvažavanja tuđih stajališta i mišljenja i razvijati poštovanje prema drugim narodima i podnebljima.  Učenici će prepoznati i nabrojiti neke vjerske običaje muslimana.  U razgovoru s gostom predavačem imamom u nastavi katoličkog vjeronauka saznat će najzanimljivije podatke o islamu općenito, ali i njegovim osobnim stavovima o islamu i vjeri općenito.  HRVATSKI JEZIK:  **Subjektivno i objektivno pripovijedanje**  Učenici će naučiti razliku između subjektivnog i objektivnog pripovijedanja te će susret s islamskim svećenikom u pisanoj vježbi opisati na objektivan i subjektivan način.  SAT RAZREDNIKA:   1. saznati podatke koliko učenika/učenica koji nisu katolici pohađa našu školu. 2. u razgovoru s nekima od njih saznati što više o njihovim vjerskim običajima,   slobodnom vremenu te kako se osjećaju u školi u kojoj predstavljaju vjersku manjinu   1. provesti anketu o vjerskoj snošljivosti u školi |
| **Ciljna grupa** | | Peti razred osnovne škole |
| **Način provedbe** | **Model** | Međupredmetno – vjeronauk, hrvatski jezik, sat razrednika |
| **Metode i**  **oblici rada** | Oblici rada: individualni, frontalni, rad u paru, rad u skupinama  Metode: razgovor, izlaganje, rad na tekstu, prezentacije, diskusija |
| **Resursi** | | a) za učenike: udžbenik i radna bilježnica *Ja sam put,* za katolički vjeronauk petog vjeronaučnog godišta, bilježnica, udžbenik „Hrvatski ja volim“ za 5. razred osnovne škole, diktafon, fotoaparat  **b**) za učitelje: Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), Konvencija djeteta o pravima UN-a, udžbenik i radna bilježnica *Ja sam put,* za katolički vjeronauk petog vjeronaučnog godišta, prijenosno računalo, projektor, dokumentarni film: Zagrebačka džamija (Zagreb Mosque) |
| **Vremenik** | | listopad  VJERONAUK - 2 sata; HRVATSKI JEZIK - 1 sat; SAT RAZREDNIKA - 1 sat |
| **Način vrednovanja i korištenje rezultata vrednovanja** | | opisno praćenje i brojčano vrednovanje |
| **Troškovnik (npr. za projekt)** | | ------------------- |
| **Nositelj odgovornosti** | | Martina Horvat, vjeroučiteljica, učenici 5. razreda, Tihana Preksavec, učiteljica hrvatskog jezika, gost predavač |

**KAKO POSTIĆI ŽELJENI ISHOD UČENJA?**

**III. OŠ Čakovec, 6. razred – rujan / studeni**

Učiteljica: Sanja Janušić (priroda)

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnosti, projekta i dr.)

|  |  |  |
| --- | --- | --- |
| **Naziv** | | **Utjecaj čovjeka na okoliš** |
| **Svrha** | | **Učenik građanin koji određuje što je održiv razvoj i odgovorno ponašanje prema okolišu te poštuje i štiti okoliš u kojem i od kojega živi** |
| **Ishodi**  **Gospodarska dimenzija**  **Ekološka dimenzija**  **Društvena dimenzija** | | * Učenik opisuje ulogu pojedinca i civilnog društva u osiguranju održivog razvoja i koristi različite načine zaštite živih bića te prirodnog i kulturnog okoliša.   (građansko znanje i razumijevanje)   * Učenik sudjeluje u dobrovoljnim akcijama koje pridonose dobrobiti pojedinca i grupa na razini škole, a u suradnji s odgovarajućim društvenim dionicima (građanske vještine i sposobnosti) * Učenik svojim ponašanjem pokazuje privrženost očuvanju živih bića te prirodnog i kulturnog bogatstva Republike Hrvatske   (građanske vrijednosti i stavovi) |
| **Kratki opis aktivnosti** | | Učenje će se realizirati sljedećim koracima:  **PRIRODA:**  GLJIVE MOGA KRAJA - predavanje i razgovor u grupama, zaključci  TERENSKA NASTAVA - kontinentalna listopadna šuma  KORIST OD ŠUMA, ZAŠTITA ŠUMA  ONEČIŠĆENJE ŠUMA I UTJECAJ ČOVJEKA  ZAŠTITA PRIRODE U RH  Poveznice s GOO   * Učenik uočava, raspravlja i zaključuje o velikoj bioraznolikosti svoga kraja te o potrebi odgovornog ponašanja prema okolišu. * Učenik u grupama čita,razmatra, iznosi svoje spoznaje, donosi zaključke u suradnji s drugim učenicima o prirodnim i gospodarskim vrijednostima šume. * Prepoznaje i opisuje štetna djelovanja pretjeranog iskorištavanja šuma, posljedice učinka staklenika, kiselih kiša i ozonskih rupa te objašnjava uzroke nestanka biljnih i životinjskih vrsta   **SAT RAZREDNIKA:**   * **Uređenje školskog dvorišta**   Poveznice s GOO  Učenik se osobno angažira i aktivno uključuje u akciju uređenja (čišćenja i/ili sadnje novih biljaka) u postojećem cvjetnjaku škole.  **SAT RAZREDNIKA:**   * **Akcija prikupljanja starog papira**   Poveznice s GOO  Učenik se dobrovoljno uključuje u akciju prikupljanja starog papira i tako svojim odgovornim djelovanjem doprinosi očuvanju okoliša. |
| **Ciljna grupa** | | 6. razred OŠ |
| **Način provedbe** | **Model** | Međupredmetno, izvanučionički |
| **Metode i**  **oblici rada** | ***Oblici*** : individualni, frontalni, rad u skupinama  ***Metode*:** izlaganje, razgovor, rad na tekstu, praktičan rad, demonstracija |
| **Resursi** | | Za učenike: udžbenik, nastavni listići, zidne slike, izvorna stvarnost (gljive, herbarizirani primjerci biljaka)  Za učitelje : Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), udžbenik prirode, radna bilježnica, pribor za terensku nastavu (termometar, fotoaparat, špaga, metar, pastele, papiri) pribor i kemikalije za izvođenje pokusa, videozapis *Ozonske rupe, Učinak staklenika,* projektor, računalo, *Zakon o zaštiti prirode* ("Narodne novine", broj 80/13) |
| **Vremenik** | | **rujan / studen**  **PRIRODA** – 7 sati  **SAT RAZREDNIKA** – 3 sata |
| **Način vrednovanja i korištenje**  **rezultata vrednovanja** | | Opisno praćenje |
| **Troškovnik (npr. za projekt)** | | ----------------------- |
| **Nositelji odgovornosti** | | Učiteljca prirode - Sanja Janušić , predstavnik GD „Smrčak“ – g. Vlado Mislović , učenici šestih razreda |

**KAKO POSTIĆI ŽELJENI ISHOD UČENJA?**

**III. OŠ Čakovec, 7. razred – svibanj / lipanj**

Učitelj: Nikola Pongrac (Njemački jezik) u suradnji s drugim učiteljima

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnosti, projekta i dr.)

|  |  |  |
| --- | --- | --- |
| **Naziv** | | **Zemljopis zemalja njemačkog govornog područja / Landeskunde der deutschsprachigen Länder** |
| **Svrha** | | **Učenik koji objašnjava i uspoređuje kulturne posebnosti zemalja njemačkog govornog područja i Hrvatske, poštuje kulturne različitosti i koristi interkulturni dijalog** |
| **Ishodi**  **Kulturološka dimenzija**  **Društvena dimenzija** | | Učenik:   * opisuje narodne običaje, objašnjava što je osobni a što zavičajni identitet, te obrazlaže razliku između kulture i identiteta. * opisuje obilježja hrvatske većinske nacionalne kulture i kultura nacionalnih i religijskih manjina u Hrvatskoj * opisuje i dokumentira primjere uspješne suradnje u izgradnji zajedničke hrvatske kulture * objašnjava u čemu se sastoji interkulturni dijalog s građanima zemalja njemačkog govornog područja i zašto je važan za izgradnju demokratske zajednice * pokazuje privrženost uzajamnom razumijevanju, poštovanju, suradnji i solidarnosti na razini razreda, škole i društva u cjelini * objašnjava što su stereotipi, predrasude i diskriminacija po različitim osnovama te važnost njihova suzbijanja u svrhu stabilnosti višekulturalne demokratske zajednice Republike Hrvatske. |
| **Kratki opis aktivnosti** | | * **Učenje će se realizirati sljedećim koracima :** * Učenici u grupama izrađuju mentalne mape sa svojim trenutnim znanjem i asocijacijama vezanim uz zadanu državu. Po jedna grupa radi mapu na papiru A3 formata o Njemačkoj, Austriji i Švicarskoj. * Grupe prezentiraju svoje mape, a druge grupe po potrebi dopunjuju sa svojim asocijacijama. * Učenici uče o kulturnim, povijesnim, industrijskim i društvenim znamenitostima i posebnostima pojedine države te važnosti nacionalnog identiteta. * Učenici po grupama rješavaju kviz (multiple choice) na temu geografije i kulture zemalja njemačkog govornog područja. * Sljedeći sat učenici po grupama prezentiraju neku posebnost, industriju, glazbu, znamenitosti zemlje kuju su obrađivali u prethodnom satu. Koriste Powerpoint prezentacije, pjevaju himnu, prezentiraju autohtona jela. * Učenici istražuju o glavnim gradovima zemalja njemačkog govornog područja. * Učenici u grupama pripremaju kviz, po 10 pitanja o kulturi, povijesti, znamenitostima zavičaja, Čakovcu, Međimurju, Republici Hrvatskoj. Međusobno sučeljavanje grupa. |
| **Ciljna grupa** | | Sedmi razred osnovne škole |
| **Način provedbe** | **Model** | Međupredmetno |
| **Metode i**  **oblici rada** | **Oblici**: individualni, frontalni, rad u skupinama  **Metode**: razgovora, izlaganja, rada na tekstu, rasprave, prezentacije, demonstracije, kviz, izrada umne mape |
| **Resursi** | | **ZA UČENIKE:** PowerPoint prezentacije, listići, udžbenik, plakati  **ZA UČITELJE:** Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), udžbenik njemačkog jezika Wir 4, projektor, prijenosno računalo |
| **Vremenik** | | **NJEMAČKI JEZIK –** 6 sati i drugi predmeti |
| **Način vrednovanja i korištenje**  **rezultata vrednovanja** | | Opisno praćenje |
| **Troškovnik (npr. za projekt)** | | -------------------- |
| **Nositelji odgovornosti** | | Učenici sedmih razreda, učitelj Nikola Pongrac i drugi učitelji |

**KAKO POSTIĆI ŽELJENI ISHOD UČENJA?**

**III. OŠ Čakovec, osmi razred (8.a, 8.b) – studeni**

Učiteljica: Tihana Preksavec (hrvatski jezik) Učitelj: Tomica Hlapčić (povijest)

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnosti, projekta i dr.)

|  |  |  |
| --- | --- | --- |
| **Naziv** | | **Demokracija, prava i odgovornosti pojedinca u društvu** |
| **Svrha** | | **Učenik građanin koji objašnjava ishodišta demokracije, slobodu mišljenja, pravnu državu i jednakost pred zakonom te koristi postupke za suzbijanje ideološke isključivosti prema pojedincu s drugačijim stavovima i mišljenjem** |
| **Ishodi**  **Ljudskopravna dimenzija**  **Politička dimenzija**  **Društvena** | | Učenik/ca   * opisuje i dokumentira podatcima kako se u demokraciji štite temeljna ljudska prava; pravo na život, slobodu, vlasništvo, privatnost; ravnopravnost u odnosu na dob, spol, rasu, etničku, vjersku, klasnu pripadnost i druge osobine * opisuje ishodišta demokracije prema Johnu Locku, objašnjava što je društveni ugovor; kako se formira demokratska vlast; zašto je svrha demokratske vlasti pridonositi razvoju zajedničkog (javnog) dobra * objašnjava odakle pravo i obveza svakoga građanina u demokraciji da sudjeluje u vlasti * određuje hrvatskoga građanina kao političkog subjekta i nositelja hrvatske državne vlasti * objašnjava što je ustavna vlast i argumentira zašto je potrebna trodioba vlasti * navodi razloge za ograničenje svakog oblika vlasti u demokraciji * objašnjava na koje načine građani u demokraciji nadgledaju postupke vlasti i rad demokratski izabranih zastupnika na svim razinama odnosno može li se dovesti u pitanje opstanak demokracije kada su građani pasivni * razlikuje položaj građana u demokraciji i nedemokratskim režimima * iznosi i argumentira svoje stavove i mišljenja uz poštovanje stavova i mišljenja drugih * objašnjava zašto je pravna država temelj svake demokracije i vladavine prava; da se temelji na jednakosti i jednakopravnosti * objašnjava što znači pred zakonima imati ista prava bez obzira na naše vrijednosti, stajališta, fizičke i duševne osobine * objašnjava da je pravna država iznad svake ideologije jer ideologije same po sebi znače isključivost prema onima koji drukčije misle; to povezuje s činjenicom ako bi ideologija bila u srži demokracije, svako bi diskriminatorno tretiranje pojedinaca ili skupine građana bilo demokratsko ponašanje * primjenjuje društvene komunikacijske vještine; timski rad, suradnja, dogovaranje te poticanje i uključivanje u dijalog, upravljanje emocijama, javni nastup, prezentacija. |
| **Kratki opis aktivnosti** | | **POVIJEST**  Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima: ishodišta demokracije prema Johnu Lockeu, društveni ugovor, ustav, formiranje demokratske vlasti, demokracija, narod izvor ustavne vlasti, pravo naroda na sudjelovanje u vlasti, trodioba vlasti, podjela i ograničenja vlasti, uloga vlasti, zajedničko dobro, socijalna država, politika – normativni i provedbeni procesi, javne politike, institucije, procjena položaja vlasti, veza između pravila, zakona i vladavine prava.  **HRVATSKI JEZIK**  Stečeno znanje primjenjuju u parlaonici na satovima lektire.  Učenici su na satovima lektire podijeljeni u dvije skupine, afirmacijsku i negacijsku, te im je ponuđena teza: **„Izbacivanje galeba Jonatana iz jata demokratski je čin“.** Služeći se argumentima (citatima iz knjige) te znanjem stečenim na satovima povijesti, afirmacija će pokušati dokazati da je izbacivanje galeba Jonatana iz jata bilo demokratski čin, dok će negacija pokušati dokazati suprotno. |
| **Ciljna grupa** | | 8. razred |
| **Način provedbe** | **Model** | Međupredmetno |
| **Metode i**  **oblici rada** | **Oblici:** individualni, čelni, rad u skupinama, , parlaonica  **Metode:** razgovora, izlaganja, suradničkog učenja, rada na tekstu, demonstracije, usmenog izlaganja, zaključivanja |
| **Resursi** | | **Za učitelja:** Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14), udžbenik povijesti,roman Galeb Jonatan Livingston, Ustav RH, “ štoperica“.  **Za učenike:** roman Galeb Jonatan Livingston, čitanka HJ „Iz priče u priču, udžbenik povijesti, papiri, olovke. |
| **Vremenik** | | Studeni  Povijest: 5 školskih sati  Hrvatski jezik: 2 školska sata |
| **Način vrednovanja i korištenje**  **rezultata vrednovanja** | | **Način vrednovanja**: opisno  **Korištenje rezultata vrednovanja**  **Povijest:** Kao poticaj i motivacija za nastavak učenja i promišljanja o odnosu pojedinca i društva  **Hrvatski jezik:** Kao dodatna ocjena za razumijevanje lektirnoga djela |
| **Troškovnik (npr. za projekt)** | | ----------- |
| **Nositelji odgovornosti** | | Učiteljica hrvatskoga jezika, učitelj povijesti, učenici osmog razreda |

**KAKO POSTIĆI ŽELJENI ISHOD UČENJA?**

**III. OŠ Čakovec, 5., 6., 7., i 8. razred – Tijekom školske godine i nacionalne kampanje „Stvorimo bolji Internet zajedno“**

Učitelji: Nataša Boj (informatika) i Zvonko Ljubić (tehnička kultura)

Izvedbeni program međupredmetnih i interdisciplinarnih sadržaja građanskog odgoja i obrazovanja (nastavne jedinice, izvanučioničke aktivnosti, projekta i dr.)

|  |  |  |
| --- | --- | --- |
| **Naziv** | | **Stvorimo bolji internet zajedno** |
| **Svrha** | | Učenik građanin koji koristi dobrobiti interneta i društvenih mreža za razvoj demokratskog društva te izbjegava i štiti se od mogućih zlouporaba |
| **Ishodi**  **Ljudsko pravna dimenzija**  **Društvena dimenzija** | | Učenik:   * objašnjava razloge za poštovanje pravila sigurnog korištenja interneta * opisuje ulogu društvenih mreža na internetu * objašnjava i opisuje oblike rizičnog ponašanja na internetu * navodi postupke koji prethode i vode u trgovanje ljudima   (građansko znanje i razumijevanje)   * aktivno sudjeluje u uočavanju e-nasilja i rizičnih ponašanja na internetu – prijavljuje ih roditeljima i učiteljima * primjenjuje sigurnosne postavke zaštite privatnosti i osobne sigurnosti na društvenim mrežama, koristi društvene mreže za širenje prijateljstva, dijeljenje obrazovnih sadržaja, zabavnih sadržaja * pokazuje otpornost na e-provokacije te društveno nepoželjno i rizično ponašanje * koristi Internet za pokretanje i sudjelovanje u akcijama solidarnosti, volontiranja, rješavanja društvenih problema te zaštite i razvoja zajedničke dobrobiti   (građanske vještine i sposobnosti)   * pokazuje privrženost dobrobitima interneta i društvenih mreža te izbjegava moguće zlouporabe   građanske vrijednosti i stavovi |
| **Kratki opis aktivnosti** | | Najava uključenja u nacionalnu kampanju  “Stvorimo bolji Internet zajedno”  Upute za rad, dogovor o radu  Pregled radova na portalu [www.ucitelji.hr](http://www.ucitelji.hr/) koji su objavljeni u prošlim kampanjama  Razgovor, rasprava – što radimo i kako se ponašamo na internetu?  Ideja-koju vrstu rada odabrati  Pretraživanje informacija na internetu  Proučavanje zakona (Kazneni zakon, članaka koji se odnose na sankcije vezane uz vrijeđanje na internetu)  Izrada učeničkih radova - prezentacija, filmova, glogstera, crteža, kvizova, stripova  Ispunjavanje obrasca za prijavu rada  Objava rada na portalu [www.ucitelji.hr](http://www.ucitelji.hr/)  Prezentacija rada pred razredom i učiteljima  Praćenje broja lajkova pojedinog rada na portalu www.ucitelji.hr |
| **Ciljna grupa** | | Učenici 5., 6., 7., i 8. razreda |
| **Način**  **provedbe** | **Model** | Međupredmetno  Izborna nastava informatike I redovna nastava tehničke kulture |
| **Metode i oblici rada** | Metoda usmenog izlaganja, razgovora, rad na tekstu, rasprava, rad na računalu, frontalni rad, individualni rad, izrada plakata, crteža, stripova, video zapisa i kvizova |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Računala spojena na Internet, Facebook profili učenika i njihovih prijatelja, interesne grupe na Facebook-u, brošura Zaštitite svoju privatnost na Facebook-u, Kazneni zakon RH, on-line alati, portal:www.ucitelji.hr, e-mail usluga |
| **Vremenik** | | Tijekom školske godine i nacionalne kampanje „Stvorimo bolji Internet zajedno“ - Izborna nastava informatike I redovna nastava tehničke kulture  5. razred – 2 sata, 6. razred – 2 sata po razredu, 7. razred – 6 sati po razredu, 8. razred – 6 sati po razredu |
| **Način vrednovanja i korištenje rezultata vrednovanja** | | Analiza i evaluacija prezentiranih radova od strane učitelja, učenika i šire društvene zajednice (radovi su objavljeni na portalu: [www.ucitelji.hr](http://www.ucitelji.hr/). Svaki rad dobio je određeni broj lajkova (glasova publike). |
| **Troškovnik (npr. za projekt)** | | -------------------- |
| **Nositelj odgovornosti** | | Nataša Boj, učiteljica informatike, Zvonko Ljubić, učitelj tehničke kulture, učenici petih, šestih, sedmih i osmih razreda |

**Uži izbor nastavnih materijala i izvora učenja**

Sanja Lončar-Vicković, Zlata Dolaček-Alduk (2010), *Ishodi učenja. Priručnik za sveučilišne nastavnike (o formiranju ishoda učenja)*, Sveučilište Josipa Jurja Strossmayera u Osijeku

*Metode prikladne za učenje i poučavanje u Građanskom odgoju i obrazovanju* ( 1999, 2011, 2014 ): Agencija za odgoj i obrazovanje ([www.azoo.hr](http://www.azoo.hr))

Građanski odgoj i obrazovanje; Intelektualni alati za učitelje/nastavnike i učenike (2014).Agencija za odgoj i obrazovanje, Zagreb, [www.azoo.hr](http://www.azoo.hr)

*Pravedni medvjedići uče o pravednosti, Priručnik o osnovama demokracije* (2011), Zagreb: Agencija za odgoj i obrazovanje ([www.azoo.hr](http://www.azoo.hr)).

*Osnove demokracije: Vlast, pravda, odgovornost, privatnost* (2010), Zagreb: Agencija za odgoj i obrazovanje: [www.azoo.hr](http://www.azoo.hr)

*Zakon u razredu – prema kulturi vladavine prava i demokracije* (2012), Zagreb: Agencija za odgoj i obrazovanje ([www.azoo.hr](http://www.azoo.hr)).

*Bijela knjiga o međukulturnom dijalogu „Živjeti zajedno jednaki u dostojanstvu“* (2011), Zagreb: Agencija za odgoj i obrazovanje ([www.azoo.hr](http://www.azoo.hr))

Alain de Benoist (2014), *Što je to identitet? Matica hrvatska,Vijenac 526*

*Povelja Vijeća Europe o obrazovanju za demokratsko građanstvo i ljudska prava* CM/Rec (2010.) 7, Odjel za obrazovanje Vijeća Europe, [www.coe.int/edc](http://www.coe.int/edc), [www.azoo.hr](http://www.azoo.hr)

Skoko, Božo (2009), *Domoljublje, patriotizam, nacionalizam, šovinizam. Država kao brend – upravljanje nacionalnim identitetom*, Matica hrvatska, Zagreb, str. 15-42.

Građanski odgoj i obrazovanje – PAMTILICA (2014), Agencija za odgoj i obrazovanje, [www.azoo.hr](http://www.azoo.hr)

*Kako svi nastavnici mogu poduprijeti odgoj i obrazovanje za demokratsko građanstvo i ljudska prava: okvir za razvoj kompetencija* (2013), Agencija za odgoj i obrazovanje, [www.azoo.hr](http://www.azoo.hr)

*Bijela knjiga o međukulturnom dijalogu „Živjeti zajedno jednaki u dostojanstvu“* (2011). Agencija za odgoj i obrazovanje, Zagreb. [www.azoo.hr](http://www.azoo.hr/)

Čačić, Lj. (ur.) (2001). *Humane vrednote - odgoj za humanost: Priručnik za učitelje i radni materijali za učenike*. Hrvatski Crveni križ, Zagreb. [www.azoo.hr](http://www.azoo.hr/) , [www.hck.hr](http://www.hck.hr/)

*Istražujemo dječja prava* (2007): Rolf Golob, Peter Krapf. Knjiga V, Vijeće Europe [www.azoo.hr](http://www.azoo.hr/)

Krizmanić, M., Kušec, M., Dobranović, M., Marušić, A., Sabol, J. (2012). *Bontončić ili kako svima biti prijatelj.* Zagreb: Hrvatski savez udruga tjelesnih invalida

Lončarić Jelačić, N. (ur.) (2007). *Projekt građanin: Priručnik za nastavnike*. Zagreb: Agencija za odgoj i obrazovanje. [www.azoo.hr](http://www.azoo.hr/)

Lončarić Jelačić, N. (ur.) (2009). *Zaštita potrošača: Priručnik za učitelje (OŠ i SŠ), udžbenik za učenike (OŠ i SŠ)*.Agencija za odgoj i obrazovanje, Zagreb. [www.azoo.hr](http://www.azoo.hr/)

Maleš, D., Ivanka S. (ur.) ( 2003). *Mi poznajemo i živimo svoja prava : priručnik za odgoj i obrazovanje o pravima djeteta u osnovnoj školi*. Školska knjiga, Zagreb.

Vudrić, N., Petrić, A., Turk, M. (2008). *Neću biti rob(a)2*. Hrvatski Crveni križ, Zagreb.

Rolf Gollob, Peter Krapf, Wiltrud Weidinger(2010). *Odgoj i obrazovanje za demokraciju*: Metodički priručnik za učitelje i nasavnike o obrazovanju za demokratsko građanstvo i ljudska prava, Vijeće Europe, Knjiga 1 [www.azoo.hr](http://www.azoo.hr/)

*Odgoj i obrazovanje za demokratsko građanstvo i ljudska prava*(2007). Ur. Rolf Gollob, Peter Krapf, Wiltrud Weidinger; Knjiga V. Vijeće Europe. [www.azoo.hr](http://www.azoo.hr)

Pavanić, S., Bajt I. (2008). *Mišica Milica.* Zagreb: Hrvatski crveni križ, Zagreb

Spajić-Vrkaš,V., Stričević, I., Maleš, D., Matijević, M. (2004). *Poučavati prava i slobode: Priručnik za učitelje osnovne škole s vježbama za razrednu nastavu*. Zagreb: IOC za ljudska prava, Filozofski fakultet Sveučilišta u Zagrebu

Uzelac, M. (2008). *Za**Svemire: Radionica miroljubivog rješavanja sukoba za osnovnu i srednju školu***.** Zagreb: Mali korak - Centar za kulturu mira i nenasilja

*Živjeti u demokraciji* (2010). Odgoj i obrazovanje za demokratsko građanstvo i ljudska prava, izvedbeno planiranje nastavnih cjelina, Knjiga III, Vijeće Europe, [www.azoo.hr](http://www.azoo.hr)

**Republika Hrvatska**

**Zakoni**

* Ustav Republike Hrvatske
* Ustavni zakon o ljudskim pravima i slobodama i pravima nacionalnih manjina
* **Zakon o odgoju i obrazovanju u osnovnoj i srednjoj školi**
* Zakon o odgoju i obrazovanju na jeziku i pismu nacionalnih manjina
* Izborni zakoni Republike Hrvatske - za Sabor, predsjednika, lokalnu upravu i samoupravu
* Zakon o volonterstvu i [Etički kodeks volontera](http://www.volontiram.info/inc/z4.html)
* Obiteljski zakon
* Zakon o ravnopravnosti spolova
* Zakon o zaštiti i očuvanju kulturnih dobara

**Dopunski materijali**

* Statuti slobodnih hrvatskih gradova (Vinodolski zakon, Dubrovački statuti, Poljički statuti, Krčki statuti i odredbe o zaštiti žena od nasilja i drugi)
* Interaktivna karta baštinskih ustanova (http://kultura.hr)
* Hrvatska kulturna baština – zbirke po regijama (<http://kultura.hr>)
* Nematerijalna dobra upisana na UNESCO-vu Listu svjetske baštine (<http://kultura.hr>)
* Životopisi i djela - Ruđer Bošković, Marko Marulić, Marko Polo, Ivan Meštrović, Ladislav Ružićka, Eduard S. Penkala, Dragutin Kramberger, Vućetić, Nikola Tesla i drugi
* Natpis iz Kneževa dvora u Dubrovniku „Obliti privatorum publica curate“

**Međunarodni dokumenti**

* Opća deklaracija o ljudskim pravima(Universal Declaration of Human Rights), UN, 1948.
* Konvencija o pravima djeteta (Convention on the Rights of the Child), UN, 1989.
* Konvencija Ujedinjenih naroda o pravima osoba s invaliditetom (Convention on the Rights of Persons with Disabilities), UN, 2006.
* Europska konvencija o ljudskim pravima i temeljnim slobodama (European Convention on Human Rights and Fundamental Freedoms), VE, 1950.
* Konvencija protiv diskriminacije u odgoju i obrazovanju (Convention against Discrimination in Education), UNESCO, 1960.